Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Зоранчо Стојанов со службена легитимација број 28-0001 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Битола, со седиште на ул. Населба “Карпош“ бб, Битола, застапуван од ВД Директорот Наташа Ѓеоргиевска и со Записник ИП1 број 16-296 од 01.11.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23) го донесе следното

**Р Е Ш Е Н И Е**

Се наредува на Наташа Ѓеоргиевска, ВД Директор на ЈУ Меѓуопштински центар за социјална работа Битола (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21, 199/2023), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, еднаш годишно да ја преиспитува и да обезбедува документација за подобноста на старателот за вршење на старателската функција, односно дали старателот има лични својства и способности за вршење на должноста старател, согласно член 139 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

2. Центарот, во диспозитивот на решението за ставање на лицето под старателство, да ја внесува обврската по службена должност да се извести надлежниот орган кој ги води книгите за евиденција на недвижностите, доколку лицето под старателство има недвижен имот, за да се изврши соодветен упис во тие книги, согласно член 141 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

3. Центарот, во решението со кое го поставува старателот, да ги определува неговите должности и обемот на неговите овластувања, согласно член 140 став 1 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

4. Центарот, по доставување на решението за ставање под старателство до Управата за водење на матичните книги на евиденција и Агенцијата за катастар на недвижности, да обезбедува доказ, односно нов извод на родените со забелешка дека лицето е ставено под старателство и нов имотен лист со прибелешка дека на лицето му е одземена деловната способност, согласно член 141 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

5. Старателот, секоја година да поднесува извештај за својата работа, од кој ќе може да се види неговата грижа за лицето ставено под старателство, особено за неговото здравје, издржувањето и оспособувањето за самостоен живот, како и се друго што е од значење за личноста на лицето под старателство.

 Исто така, старателот секоја година да поднесува извештај со податоци за управувањето и располагањето со имотот на лицето под старателство и за сите приходи и расходи на лицето под старателство во изминатата година, како и за крајната состојба на неговиот имот, согласно член 151 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

6. Центарот, во постапката по барање на старателот за оттуѓување на имот на кој како сосопственик се јавува лицето под старателство, да донесува решение со кое му се одобрува на старателот да го оттуѓи имотот и во истото да ги определи овластувањата и ограничувањата на старателот, па потоа да донесува решение со кое ќе назначи посебен старател за застапување и заштита на интересите на лицето под старателство за склучување на одредено правно дело, согласно член 147 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

7. Центарот, да бара од старателот за посебен случај да достави извештај за својата работа и за преземените мерки и активности за заштита на интересите на лицето под старателство, за текот и исходот од постапката во која го застапувал лицето ставено под старателство, согласно член 151 и член 174 од Законот за семејството.

**Рокот за извршување на изречената инспекциска мерка изнесува веднаш по приемот на решението и постојано**

 8. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 9. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Зоранчо Стојанов со службена легитимација број 28-0001 и Снежана Михајловска со службена легитимација број 28-0008, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Битола, застапуван од ВД Директорот Наташа Ѓеоргиевска и состави Записник ИП1 број 16-296 од 01.11.2024 година, во кој се констатирани недостатоци и неправилности во постапка за за преземање на потребните мерки за остварување на целите на стрателството, во предметите на лица со одземена деловната способност и ставени под старателство.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-296 од 08.11.2024 година

 Инспектори за социјална заштита,

 Зоранчо Стојанов

Снежана Михајловска